Што да “Волшебного кролика”, то аказалася, што Сяргей Балахонаў рабіў пераклад па прыколе і не разлічваў на тое, што песня ў ягоным перакладзе калі-небудзь прагучыць са сцэны. “Мне проста спадабалася сама песня, і я прадчуваў, што гэта можа стаць распаўсюджанай фішкай у нэце, і што можна проста “зачапіцца за гэты хвост”, – гаворыць Сяргей. “Да таго ж, я адчуваю, што ў нашым грамадстве ў прынцыпе не хапае беларускай мовы, і мне хацелася б, каб яе было болей,” – заўважае перакладчык.